
1.INTRODUCERE. 


De aproape 2500 de ani numele lui Zenon din Elea se asociază de la sine cu 
paradoxul logic, cu dialectica (în sens antic) - pe care, după Aristotel, ar fi 
inventat-o” - și cu lupta împotriva tiraniei; toate acestea reprezintă merite 
importante și recunoscute, ale elevului lui Parmenides. Dar, incontestabil, Zenon e 
neliniștitor pentru că ne scoate, aproape traumatic, din confortul realităţii aparente”. 
Sub acest aspect, gândirea eleatului este fecundă; mișcarea văzută ca fenomen 
paradoxal a sugerat chiar, la începutul secolului trecut, lectura textelor lui Zenon în 
cheia fizicii cuantice.” Însă aceasta este în realitate  re-interpretarea, re- 
semnificarea din perspectiva noastră a gândirii filosofului antic. 


Zenon din Elea... cine a fost, de fapt, acest filosof autor al unei singure cărți 
- din care nu ni s-a păstrat nici măcar un singur rând de text original - umbrit atât 
de renumele magistrului său, Parmenides, cât şi de importanţa discipolului său 
Leucippos, cel care a pus bazele școlii atomiste? Oare ce anume din paradoxurile 
sale l-a salvat de soarta ingrată de a fi doar o notă de subsol în istoria filosofiei 
antice? Un secol mai târziu, Aristotel îl va considera un sofist, dar nu va înceta să 
îşi confrunte propriile teorii asupra mișcării cu „aporiile” eleatului, pe care - după 
cum voi arăta la locul potrivit - îl va trata diferit față de ceilalți filosofi din şcoala 
parmenidiană. 


! V. Diogenes Laertios, Despre viețile și doctrinele filosofilor, ed. IL, Polirom, Iaşi, 1997, p. 
138=111[48]:,„Se spune că cel dintâi care a scris dialoguri a fost Zenon din Elea...Un dialog este 
un discurs format din întrebări şi rîspunsuri asupra unor chestiuni filosofice sau politice, cu 
respectarea caracterului persoanelor care vorbesc şi felului lor de a vorbi. Dialectica este arta 
de a vorbi, prin care combatem sau susţinem o temă cu ajutorul întrebărilor şi răspunsurilor 
celor care discută.” 

ă Diogenes Laertios, p. 277=VIII, 57. 

* B. Russell considera cele patru argumente ale filosofului eleat „immeasurably subile and 
profound” - citat de Jon. Barnes, The Presocratic Philosophers, Routledge, London and New 
York, ed. a II-a, 1982, p. 182. 

+%V. Kurt von Fritz în Der Kleine Pauly, 5. Band, col. 1499. 

S-au scris din antichitate şi până azi nenumărate pagini - fie în studii 
savante sau în simple referiri - privind paradoxurile zenoniene. A fost elogiat 
hiperbolic de Paul Tannery” şi Bertrand Russell şi readus la dimensiuni realiste de 
către Guido Cologero şi B. L. van der Waerden. 


Totuşi, ce semnifică „aporiile” referitoare la mișcare ale lui Zenon? Sunt 
evident total contrare realității cotidiene; sunt însă ele urmarea unor simple greşeli 
neintenționate sau sunt sofisme deliberate? Pentru a răspunde la aceste întrebări 
care fără a fi fundamentale sunt foarte importante, consider că, pe deoparte, 
trebuie să reconstituim sistemul de gândire al eleatului pornind de la referirile 
făcute de Aristotel şi Platon, iar pe de altă parte să regăsim logica internă a celor 
patru aporii, pornind de la importanța pe care paradoxul lui Ahile o are în 
construcția teoriei zenoniene, reconsiderând chiar locul acestuia în ordinea 
transmisă de Aristotel. Deşi acesta este cel mai cunoscut dintre textele filosofului 
eleat, în opinia mea, el este încă neînțeles pe deplin. 


Aporiile lui Zenon au apărut, în primul rând, din cauza nivelului la care se 
găseau în epoca respectivă logica şi ştiinţa, ambele in statu nascndi. Rezolvarea 
problemei trebuie făcută însă din perspectiva zilei de astăzi; nu suntem obligați să 
urmăm fără abatere interpretarea zenonian-aristotelică. Pornind de aici, voi discuta 
asemănările şi diferențele față de teoria mișcării din Fizica lui Aristotel. 
Dialogurile lui Platon vor contribui la conturarea profilului intelectual al 
gânditorului eleat, așa cum era el perceput în secolul al IV-lea î. de Chr. 


Deşi Zenon a fost discipolul cel mai apropiat al lui Parmenides, nu voi 
extinde cercetarea asupra concepțiilor acestuia din urmă, nici asupra filosofilor din 
şcoala sa, cu excepţia unor referiri necesare. Paginile de față se adresează în primul 
rând publicului larg și mai puţin specialiștilor; de fapt voi menţine, voit, discursul 
meu în afara căilor academice bătute. 


î Tannery Paul, Pour l'histoire de la science hellene.De Thales â Empedocle, FElix Alcan 
Editeur, Paris, 1887, chap. X, pp. 247-261. Discuţia interpretării lui Zenon la Guthrie W. K. C., 
A History of Greek Philosophy, Cambridge, University Press, vol. 2, pp. 83-85. 

2, SENSUL CUVÂNTULUI APORIA 


Despre viața și opera lui Zenon din Elea ştim puţine lucruri“, în afara 
faptului că a fost un discipol devotat al lui Parmenides. După Lexiconul Su(i)das, 
ar fi ajuns la maturitate în timpul olimpiadei a LXXIX -a (464-461). Presupusa 
participare la un complot împotriva unui tiran local este pusă sub semnul întrebării 
de ]. E. Raven. 


Numele lui Zenon este legat indisolubil de „aporiile” sale - dar ce înseamnă 
de fapt cuvântul &nopia? EI apare și la mulți alți autori greci - dintre filosofi este 
suficient să îi citez pe Platon şi Aristotel - însă echivalarea sa în limba română este 
extrem de variată. lată doar câteva exemple semnificative: 


- Platon, Cratylos, 415 c: „după cum şi perplexitatea (aporia) e un rău şi, pe cât se 
pare, tot ceea ce pune piedică atât mişcării ( ienai ) cât şi deplasării ( poreusthai)” 
- trad. Simina Noica. 

- Platon, Menon, 78c-79a: „Prin urmare dobândirea unor asemenea bunuri nu ţine 
mai mult de virtute decât renunțarea la ele, ci, dimpotrivă, se parc că actul care se 
îmbină cu dreptatea va fi virtute, iar cel lipsit de aşa ceva, o faptă urâtă” - trad. 
Liana Lupaș şi Petru Creția. 

- Platon, Banchetul, 203e: „lar tot prisosul agonisit se scurge fără-ncetare, aşa că 
Eros niciodată n-ajunge nici la istovire, dar nici la belşug” -trad. Cezar Papacostea 
şi Const. Noica. 


Aristotel, Metafizica, cartea Beta, capitolul 1, 995a: „Este necesar, pentru 
examinarea științei noastre, să parcurgem mai întâi aporiile sau fundăturile logice 
cu care trebuie să avem de-a face” - trad. Andrei Cornea. 

Aristotel, Topica, VI,6,145b: „Tot aşa, îndoiala nu aparţine raţionamentelor 
contrare ... 


S Lucrările importante şi accesibile în format electronic cititorului român sunt: Filosofia greacă 
până la Platon, Editura ştiinţifică şi enciclopedică, Bucureşti 1979-1984- pentru Zenon v. vol. ], 
partea 2, pp. 262-276; W. K. C. Guthrie, O istorie a filosofiei grecești, Editura Teora, Bucureşti, 
1999, vol. 2, pp. 68-80; textele originale în limba greacă cu traduceri: H. Diels- W. Kranz / 
presocratici, Bompiani, 2006, pp. 505-529-ediţie trilingvă: greacă-germană-italiană; G. S. Kirk 
and J. E. Raven, The Presocratic Philosophers- A Critical History with a Selection of Texts, 
Cambridge at University Press, 1971, pp.286-297. Articole despre Zenon din Elea în edițiile 
enciclopediei Pauly-Wissowa: RE 2.Reiche, 19. Halbband, coll.53-83 s.v. Zenon 1) von Elea; 
Der Kleine Pauly 5. Band, coll.1498 - 1499; Der Neue Pauly, Band 12/2, coll. 742-743, s.v. [1] 
Zenon aus Elea. V. de asemenea Gh. Vlăduţescu, Filosofia în Grecia veche, Editura Albatros, 
Bucureşti, 1984, pp. 89-95. 


Topica,  VIUIL,II, 162a: "'Filozofema" este un raționament demonstrativ, 
"epicherema" este un raționament dialectic , "sofismul" este un raționament eristic , 
iar "aporema" - un raţionament dialectic prin contradicție” - trad. Mircea Florian. 
Gh. Enescu, Dicţionar de logică: „înfundătură”. 

Varietatea traducerilor ilustrează polisemantismul familiei de cuvinte din 
care face parte substantivul aporia”, ceea ce îi conferă o mare versatilitate, el 
putând exprima idei diferite, care adeseori nu pot fi aduse la un numitor comun. 

S-a observat apropierea dintre antinomiile logice ale lui Immanuel Kant și 


aporiile lui Zenon din Eleas, dar cred că ar fi greşit să utilizăm acest termen, poate 
mai familiar; este mai pactic să folosim echivalentul „paradox” sau să păstrăm 
cuvântul grec, considerându-l specializat. 


3 MISCAREA - DIFERENTELE FUNDAMENTALE ÎNTRE PERCEPȚIA 
NOASTRĂ SI CEA ANTICĂ 


Începând cu secolul al XVII-lea omenirea a acceptat mişcarea ca un dat 
primordial, fără de care nu putem concepe natura. Noi trăim într-un ocean infinit 
de mișcare, cu nenumărate forme, atât ale materiei inanimate cât şi ale fiinţelor vii, 
de la nivelul subatomic până la cel cosmic; dacă luăm cuvântul „mişcare” în sensul 
său cel mai cuprinzător, viaţa are prin definiţie proprietatea de a fi în mişcare. Mai 
mult decât atât: în cazurile cele mai frecvente nu avem o singură mişcare, ci un 
întreg complex, în care repausul este doar pasager. Dacă, teoretic, putem imagina 
suspendarea unui grup de mișcări pentru o clipă, noi nu mai putem concepe 
nemişcarea absolută. 


Pentru grecii antici perspectiva era diametral opusă. Exista o nevoie 
existențială de stabilitate, de cadru fix, cu limite imuabile care să asigure 
statornicia Firii. De aici se naște conceptualizarea universului ca o capsulă, în care 
Pământul ocupă centrul, ceea ce îl face să fie nemișcat prin definiție. Nemişcarea - 
cel puțin în spațiul „sublunar”, cel care interesează omenirea - era starea primară, 
la care totul se reîntoarce permanent, mișcarea fiind un accident, un fenomen 
trecător, limitat doar la deplasare cu două posibile forme: rectilinie şi circulară. Dar 


7vV. Georgescu Const. şi colab., Dicţionar grec-român, vol. |, Ed. Nemira, Bucureşti, 2012, pp. 
441-448 
* Anton Dumitriu, Istoria logicii, Editura didactică şi pedagogică, Bucureşti, 1969, p. 561. 

dacă, pe deoparte, mişcarea există - fapt verificabil - iar pe de altă parte 
caracteristica esențială a existentului o reprezintă nemișcarea absolută, cum 
depăşim impasul logic? Aristotel va imagina o entitate prin sine însăşi nemișcată, 
dar care are însuşirea de a pune în mișcare totul. Era o formă elegantă de a 
introduce o cvasi-divinitate în legile fizicii. 


Pentru a ajunge la formula aristotelică, dominantă în Europa până la sfârşitul 
Renașterii, gândirea greacă avea însă nevoie de o etapă intermediară. Putem privi 
aporiile lui Zenon drept o expresie a eforturilor filosofice din această perioadă pre- 
aristotelică. 


Zenon gândeşte în cadrul conceptual al şcolii lui Parmenides: existentul 
există / non-existentul nu există; corespondentul fizic al existentului filosofic este 
„plinul”, opus vidului =,„golul”- corespondentul non-existentului. Pentru a mişca 
un lucru dintr-un loc în altul trebuie să-l scoatem din plinul la care participă în 
punctul de plecare - lăsând deci în urmă un spaţiu vid - și să-l transportăm în locul 
de sosire, care trebuie să fie obligatoriu gol; putem spune chiar că noi trebuie să 
deplasăm de-a lungul traseului un spaţiu vid. Dacă ar fi vorba de deplasarea într-un 
mediu lichid, imaginea ar fi asemănătoare cu a unei nave, apa umplând imediat 
orice spațiu „gol”, numai că pentru eleați „plinul” este solid la modul absolut. 
Deoarece pentru existenţa mișcării ar fi nevoie să existe golul=non-existentul, se 
impune concluzia că mişcarea nu există, ea fiind doar o iluzie a simţurilor noastre, 
pe care gândirea rațională trebuie să o corecteze. 


Pe această bază teoretică Zenon a imaginat câteva aporii care, pornind de la 
cazuri particulare spre forme abstractizate, vor să demonstreze tocmai caracterul 
iluzoriu al deplasării. „Metoda lui Zenon constă în a considera, în mod ipotetic, 
teza adversă drept valabilă și de a arăta apoi, prin argumentare, că ea conduce la 
contradicții. Este ceea ce se numește metoda reducerii la absurd'”. Este regretabil 
în cel mai înalt grad faptul că textul acestora nu a ajuns până la noi în original. 
Dacă Proclos afirmă că au existat la început patruzeci de aporii care dovedeau că 
fiinţa este unică și cinci! care probau că fiinţa este nemişcată, Diogenes Laertios 
cunoaște doar trei paradoxuri împotriva existenței mişcării. Varianta cea mai 


” Anton Dumitriu, op. cit., p. 76 
10 A cincea aporie notată de Proclos priveşte de fapt intensitatea sunetelor pe care le 
percepem=Aristotel, fr. nr 10, mai Jos. 


detaliată şi destul de clară a ideilor lui Zenon o găsim în lucrările lui Aristotel; să 
nu uităm însă niciun moment că avem în faţă doar prelucrări ale paradoxurilor lui 
Zenon. Secţiunea următoare reproduce textul lui Aristotel. 


4. APORIILE LUI ZENON ÎN SINTEZA LUI ARISTOTEL!! 
Aristotel, Physica, Z, 9, 239 - traducere de Dionis M. Pippidi: 


l Patru sunt argumentele lui Zenon în legătură cu mişcarea, ce prezintă 
greutăţi cui vrea să le dezlege. Primul e cel care tăgăduieşte mişcarea, 
sub cuvânt că, înainte de a ajunge la capăt, mobilul trebuie să ajungă 
la jumătate... 


2 Al doilea e argumentul zis „Achille”. Potrivit acestuia, zăbavnicul nu 
va fi ajuns nicicând în fugă de altul mai iute, pentru că cel ce 
urmăreşte trebuie să ajungă mai întâi în chip obligatoriu acolo de 
unde a pornit cel ce fuge, aşa că în chip obligatoriu zăbavnicul se va 
găsi de fiecare dată înainte... 


3 239,b 30 


Al treilea e cel acum pomenit: că săgeata zvârlită stă pe loc. Aceasta se 
întemeiază pe presupunerea că timpul e alcătuit dintr-o succesiune de 
prezente: fără ea, raționamentul dă greş. 


239b 5 
Zenon face un raţionament greşit: dacă, zice el, orice lucru e fie 


nemișcat, fie în mişcare < şi nimic nu se mişcă > atâta vreme cât 


"1 Text reprodus după Filosofia greacă până la Platon, vol. W2 pp. 272-274. Denumirile 
tradiționale ale aporiilor sunt: 1. Dichotomia; 2. Ahile; 3. Săgeata; 4. Stadionul. 

ocupă un loc egal cu sine însuşi; dacă orice lucru în mişcare se găseşte 
mereu într-o clipă < şi în fiece clipă ocupă un spaţiu egal cu sine >, 
urmează că săgeata zvârlită e în nemişcare. 


4 Al patrulea e acel al masselor care se mișcă în stadiu - în şiruri egale şi 
paralele, în sens contrariu, cu viteză egală - unele de la sfârşitul 
stadiului, altele de la jumătatea lui: cu el crede a arăta că timpul 
jumătate e egal cu timpul îndoit... 


Punctele de suspensie indică paragrafele care reproduc criticile lui Aristotel, 
introduse în text de către traducător, deşi aparţin altor pasaje. 


5. APORIILE LUI ZENON - ÎNCERCĂRI DE INTERPRETARE 


Paradoxurile lui Zenon trebuie examinate atât filosofic - în primul rând în 
cadrul școlii eleate, din care acesta făcea parte, apoi din perspectiva dezvoltării 
gândirii speculative greceşti în antichitate - cât şi logic, ca exercițiu de construcție 
şi de argumentare. 


A fost criticată în special cea de a patra aporie; s-a observat greşeala 
matematică aflată la baza ei, ajungându-se chiar să se afirme inutilitatea ei în 
corpusul paradoxurilor privind mișcarea: „nimeni nu a reuşit să explice, altfel 
decât cu prețul unor fantasmagorii ridicole, la ce anume foloseşte să mişti 
grupurile de corpuri într-un stadion” scria Guido Calogero, citat de traducătorul 
român. 


Să fie oare aşa? Aristotel ar fi putut omite textul, cum a făcut Diogenes 
Laertios; numai că fragmentul își are rostul său, dacă îl privim ca un pas spre 
generalizarea afirmației de fond a filosofului eleat, anume că trăim într-o realitate 
diferită de percepția directă, realitate în care spaţiul, mișcarea și chiar timpul sunt 
imobile. 


Primul paradox constituie premisa tuturor afirmațiilor următoare, dar ar 
putea fi, la fel de bine, și concluzia lor firească: nu se pot accepta percepțiile 
simţurilor noastre tocmai pentru că duc la fragmentarea infinită a spaţiului şi 

timpului, ori aceasta este, pentru grecii antici, o formă a reducerii la absurd, 
corolarul aporiei fiind că deplasarea/mişcarea nici măcar nu poate fi începută. 


Aporiile 3 și 4 reprezintă mişcări care sunt prin natura lor continue, dar 
diferă - aşa cum am spus mai sus - prin gradul lor de seneralitate:săgeata 
constituie încă un caz particular, în timp ce corpurile din paradoxul ultim ating 
gradul maxim de generalitate tocmai pentru că rămân anonime. 


Şirul de fracții rezultat din prima aserțiune ar reprezenta, dacă îl aşezăm pe 
ultima poziţie, forma abstractizată absolută, imaterială/total decorporalizată, 
deoarece el există doar din punct de vedere matematic: un șir continuu de fracții 
care au drept numitor puterile numărului 2: 


> 12" = 1+0,5+0,25 + 0,125 + 0,0625 + 0,03125 + 0,015625 + 
0 y, 3 4 5 6 
+ 0,0078125 + 0,00390625 + 0,001953125 + 0,0009765625 = 
7 8 9 10 
=1,9990234375 
Suma seriei până la termenul 1/2"= (2-1/2")/P2-1=(2-1/2") 
Limita seriei: 
2-1=1, 1/2"tinde spre 0, deci limita este 2. 


Apona privindu-l pe Ahile este însă diferită; logic ea ar trebui să fie punctul 
de pornire deoarece mersul reprezintă o mișcare discontinuă prin natura sa 
alternantă:păşim întâi cu un picior, apoi - în mod necesar - cu celălalt. Prin 
comparaţie, roţile unei căruțe se rotesc continuu, deşi aceasta e tractată de cai 
care pășesc, deplasarea vehiculului fiind percepută drept continuă, la fel cum este 
mişcarea „masselor” nedeterminate din aporia a patra; zborul săgeţii este în mod 
evident continuu. 

5.1.0 interpretare actuală a textului. 


Forma enunţului cu care suntem obișnuiți astăzi este de tipul: 


Ahlle cel iute de picior se întrece la fugă cu o broască țestoasă; deoarece 
broasca este atât de înceată, Ahile îi oferă un avans oarecare - de exemplu un pas. 
EI va pierde din această cauză întrecerea, deoarece atunci când Ahile face un pas 
țestoasa va face 2 de pas; când Ahile va străbate această jumătate de pas țestoasa 
va fi făcut încă 4 de pas și tot aşa până ajung la țintă. 


O capcană în demonstrație ar fi să discutăm doar despre distanţe metrice. 
Discutând problema în termenii pașilor naturali şi ai celor metrologici putem 
înțelege cum a ajuns Zenon la fragmentarea mișcării și, prin aceasta, la 
fragmentarea timpului, de care avea nevoie pentru susținerea celei de a treia aporii 
- cea a săgeți. 


Pasul natural este o adevărată cuantă de mişcare - el diferă ca lungime 
pentru Ahile şi pentru broasca ţestoasă (fapt pe care nimeni nu pare să-l ia în 
considerare)!?, dar în ambele cazuri el e la fel de indivizibil precum atomii lui 
Democrit. Dacă pornim de la o mărime metrică oarecare - așa cum se face de 
obicei - fie ea chiar foarte mare, prin diviziune cu puterile numărului 2 ajungem 
până la urmă la o dimensiune comparabilă cu pasul uman, cea care ar fi trebuit să 
fie de fapt punctul de pornire. De aici înainte perspectiva noastră se schimbă 
radical: avem imaginea unei mișcări filmate cu încetinitorul'?. Pentru un pas!“ făcut 
de o persoană aflată în mișcare, jumătatea acestuia nu va însemna 37 cm, ci 
ridicarea genunchiului la cea mai mare înălțime, concomitent cu o deplasare 


93: 


12 Bste absolut indiferent dacă în loc de „broască ţestoasă” am citi Diomedes, Ulysses sau 
Thersytes; important este faptul că pașii diferă şi sunt mai mici decât cei ai lui Ahile. 

15 Nu pot accepta interpretarea lui J. E. Raven care, urmând şi dezvoltând sugestia lui sir Henry 
Desmond Lee, opune primele două aporii ultimelor două, doar 3 şi 4 fiind considerate drept 
„cinematografice”. De altfel, multe dintre interpretările sale referitoare la Zenon sunt, în opinia 
mea, forțate. Este important faptul că J. E. Raven nu observă și nu discută diferenţa dintre pasul 
natural și cel metrologic; dimpotrivă, pasul uman ar reprezenta o formă de mișcare continuă - 
idee provenită din antichitate. Repet: nu suntem obligați în niciun fel să preluăm viziunea 
zenonian-aristotelică. 

4 Pasul antic reprezenta, ca unitate de lungime, 1/240 din stadiu sau 2,5 picioare; se folosea și 
„pasul dublu”. Dacă pornim de la piciorul de 29,6 cm din metrologia ateniană și romană, pasul 
simplu măsura 74 cm pentru un stadiu de 177,6 m şi o milă romană = 1000 de „paşi dubli” de 
1480 m. 

minimă a corpului înainte. Dacă admitem însă în continuare viziunea eleatului, 
pentru fracțiunile și mai mici deplasarea atletului tinde să devină insesizabilă - 
74/219=0,072265625 cm, comparabilă deci cu firul de păr - iar timpul pare să se 
oprească din curgerea sa; în aceste condiţii înțelegem cum se ajunge la paradoxul 
al treilea. 


Replica de așteptat este că, deşi Zenon ar fi putut intui cumva această 

sa : A PI îi 1 e i ta . 
secvenţă de film, nu ştim când a apărut!” ţestoasa în poveste şi că, de fapt, varianta 
lui Aristotel vorbeşte de un competitor uman. Să ne întoarcem, așadar, la ea. 


5.2. Aristotel şi Zenon. 


5.2.1. Teoria mişcării la Aristotel 


Pentru a înțelege criticile lui Aristotel faţă de aporiile lui Zenon este nevoie 
măcar de o succintă prezentare a ideilor filosofului din Stagira asupra mişcări. 
Deoarece studiul de față este de dimensiuni reduse mă voi mărgini să prezint doar 
liniile generale ale aspectelor care au sau pot avea importanță pentru subiectul în 
discuţie, pentru detalii trimițând cititorul la câteva lucrări de referință devenite 
clasice!€. 


Aristotel are evident o viziune mai elaborată, mai amplă şi mai nuanțată 
decât predecesorii săi. Sigur că explicaţiile sale sunt drastic limitate de nivelul 
i E pata 17 ă Ă Sp A 
ştiinţei din epoca sa , dar pentru discuţia de faţă acest lucru nu este relevant în 


15 Ea îi era cunoscută lui Favorinus, care a trăit în epoca dinastiei Antoninilor. 

19 Berti Enrico, Aristotele dalla dialettica alla filosofia prima, con saggi integrativi, ed. 
Bompiani, Milano, 2004 -pp. 421-435, 616-650; Diiring Ingemar, Aristotele, Edizione italiana 
aggiornata, Ugo Mursia editore, Milano, 1976, pp.341-394, 402-422; Jaeger Werner, Aristorle. 
Fundaments of the history of his development, Oxtord At the Clarendon Press, 1934, pp. 293- 
308, 342-367; Guthrie W. K. C., Aristotle-An Encounter, Cambridge University Press, 
Cambridge, 1981, pp. 243-276. V. şi: Vlăduţescu Gh., op. cir., pp. 321-329; Şerban Nicolau 
Studiu introductiv, în Aristotel, Despre cer -ediție bilingvă -, ed. Paideia, Bucureşti, 2005 . 

17 Un număr mic de observaţii elementare şi corecte formează baza cosmologiei aristotelice. 
Restul, după cum spune foarte bine O. Gigon, este construcția cea mai stranie şi arbitrară care se 
poate imagina. Dar această construcție nu reprezenta un scop în sine; rostul ei era să facă 
inteligibilă şi să explice structura funcţionării naturale a universului. În plus, Aristotel a reușit, cu 
o teorie în care aproape toate rezultatele sunt false, să interpreteze cu atâta inteligenţă faptele 

mod special, deoarece atât Aristotel cât şi Zenon se aflau pe niveluri culturale 
comparabile și compatibile, cu avantaj totuși pentru filosoful din secolul al IV-lea 
î. de Chr. 


Trebuie remarcat, în primul rând, că modelul cosmosului de la care pornește 
Aristotel este cel al lui Eudoxos din Cnidos, în varianta revăzută de Câllippos, pe 
un fundal platonician: o boltă cerească aflată în mişcare circulară regulată înăuntrul 
căreia sunt cuprinse 7 planete - printre care și Soarele - care sunt situate la rândul 
lor în sfere (sau sisteme de sfere pentru a putea explica mișcările aparente mai 
complexe!6). Aristotel susține că mişcarea circulară a boltei se datorează faptului 
că acest tip de mişcare este cel mai simplu și mai apropiat de starea de repaus. Pe 
măsură ce ne apropiem de centrul sferei cosmice, locul unde se găseşte Pământul, 
complexitatea sistemului creşte. Mișcarea circulară din „regiunea supralunară” este 
eternă!”, dar faptul că Soarele se deplasează pe Ecliptică, un cerc aşezat oblic față 
de Ecuator, produce - pe deoparte - variaţia anotimpurilor și prin aceasta generarea, 
creșterea, degenerarea și dispariţia lucrurilor din „lumea sublunară””0, dar și - pe de 
altă parte - mișcările diferite de aceea circulară, toate limitate în timp. Spațiul 
cosmosului nu este gol, pentru că vidul nu poate exista, punct comun cu opinia lui 
Zenon; spre deosebire însă de eleați, Aristotel afirmă că „plinul” acesta este în cea 
mai mare parte fluid. Părţile celeste supralunare ar fi umplute cu ai0p/eter și, deşi 
de origine mitologică, acest element va forma obiectul discuţiilor ştiinţifice şi va fi 
căutat cu deplină încredere până în pragul secolului al XX-lea, când a fost eliminat 
de teoria câmpurilor. Pentru zona sublunară golurile sunt pline de aer - cutremurele 
s-ar produce atunci când curenţi atmosferici pătrund în cavitățile globului terestru. 


experienţei de zi cu zi, încât concepția sa păstrează o puternică forță de convingere” - Diiring, op. 
cit. p. 403. 

15 Sistemul lui Aristotel are nevoie de 47 sau 55 de sfere pentru a explica faptele observate, față 
de 26 la Eudoxos; v. Jaeger, op. cit., p. 345; Şerban Nicolau, op. cit., p. 109, n. 435. 

ie Ingemar Diiring arată (op. cit., p. 350) că eroarea cea mai gravă şi mai plină de consecinţe a lui 
Aristotel este tocmai diferenţa făcută între mişcarea în linie dreaptă şi aceea circulară, 
fundamental diferită de prima. 

su Sintagmele „lumea sublunară” și „lumea supralunară” aparțin comentatorilor antici ai 
Stagiritului, ele încetăţenindu-se începând cu Evul Mediu. Aristotel nu a folosit niciodată cele 
două expresii; filosoful desemna regiunea de deasupra orbitei selenare prin cuvintele „lucrurile 
de deasupra”, v. Bodnâr I. & Pellegrin P. Aristorle's Physics and Cosmology, în Gill Marie- 
Louise & Pellegrin Pierre (editori), A Companion to Ancient Philosophy, Blackwell Publishing 
Ltd., Oxford, 2006, p.271 

Pornind de la acest cadru de ansamblu, Aristotel stabileşte câteva fapte pe 
care le consideră atât evidente cât şi logice: 


- orice lucru care se mișcă este pus în mișcare de altul; 


- în cazul ființelor avem îmtotdeauna o parte care se mișcă şi una care pune 
în mișcare; 


- mişcarea trebuie întreținută continuu - Aristotel nu cunoaşte fenomenul 
inerției mişcării; 


- însă orice lucru care pune în mișcare pe altul se află în mişcare el însuşi, 
aşadar a fost pus în mişcare de un al treilea, care şi el a primit impulsul de la un al 
patrulea şi aşa mai departe, tinzând spre infinit, ceea ce pentru grecii antici este, 
după cum am văzut, absurd şi imposibil; 


- trebuie să existe un număr finit de astfel de „„motoare”, iar la începutul 
șirului este necesar să se afle ceva nemișcat, capabil totuși să pună în mişcare 
întreg universul; 


- mișcarea circulară este superioară celei rectilinii deoarece se poate 
perpetua la infinit, fără puncte de pornire sau de oprire - cercul, neavând capete, 
reprezintă o curbă care poate fi reluată continuu - pe când mişcarea rectilinie poate 
avea loc numai pe un segment limitat de dreaptă, între două puncte date, pentru că 
o dreaptă infinită nu poate exista nici practic, nici conceptual. 


Ajuns aici Aristotel avea de ales între un impuls de automişcare al sufletelor 
- aşa cum apare în unele dialoguri ale lui Platon - şi un „„motor” exterior lumii 
sensibile, aşadar imaterial și transcendent aflat în afara sferei stelelor fixe: Primul 
motor sau - cu o denumire consacrată în limba lauină - primum movens. 


Dar de ce se produce, totuși, mișcarea din nemișcare? Este vorba de o formă 
de atracţie între două lucruri/fiinţe similară cu dragostea, un obiect fiind atras de 
iubirea sa pentru altul şi se pune în mișcare. Ultima întrebare este esențială; așa 
cum spune Enrico Berti „cine iubește primul motor?” răspunsul filosofului italian 
fiind în esență: „primul motor se iubeşte pe sine însuși”. Totuşi trebuie spus că 
timp de secole cei care s-au aplecat asupra subiectului au preferat varianta: „sfera 

stelelor fixe iubeşte primul motor”. Această interpretare explică şi versul cu care 
Dante încheie Divina Comedie: „l'amor che move il sole e laltre stelle”. 


Desigur existenţa Primului Motor duce, direct sau indirect, spre identificarea 
acestuia cu divinitatea, lucru pe care îl face uneori însuşi Aristotel. Enrico Berti 
insistă însă asupra faptului că acţiunea Primului Motor se oprește la limita „lumii 
sublunare”, neavând niciun efect asupra vieţii umane. Pe de altă parte, scrie 
acelaşi autor, fiecare sferă este influențată de sferele superioare şi le influenţează, 
la rândul său, pe cele din nivelele inferioare. Mai mult ele își au propriile motoare 
și se comportă de parcă ar avea suflet, de aici se naşte întrebarea: sunt aceste 
planete „„însuflețite” cu adevărat vii în concepţia lui Aristotel? - întrebare la care 
nu se poate da un răspuns tranşant”!. W. Jaeger, încercând să reconstituie evoluţia 
gândirii filosofului, ajunge la concluzia că, în faza târzie, Stagiritul îşi punea el 
însuşi sub semnul întrebării premisele teoriei mișcării, ceea ce explică ezitările şi 
contradicţiile din textele păstrate”. 


5.2. 2. Menţiunile despre Zenon. 


Aristotel se referă explicit la Zenon în 14 locuri din operele sale autentice”. 


ca Totuşi v. opinia de tinereţe din Despre cer II (B), 12, 292 a, 19-21, b 1: „, Noi gândim numai 
despre corpurile şi unitatea acestor astre, având desigur o ordine, dar fiind complet 
neînsufleţite. Or trebuie să le presupunem ca având parte de acțiune şi viaţă, căci astfel nimic 
din ceea ce se întâmplă nu pare a fi împotriva logicii... Din această cauză, trebuie să socotim şi 
că acţiunea astrelor este tot aşa precum cea a animalelor şi plantelor. ” ed. cit. p. 242. 

sea aeger W., op. cit., p. 354. V. şi mai Jos, diferenţele dintre fragmentele 9 şi 12. 

*% Traducerile citatelor au fost preluate din următoarele ediții: 

- fragmentele 1 - 2, 4-6 din Aristotel, Organon, 2 vol., Editura IRI, Bucureşti, 1997-1998, 
traducător Mircea Florian; 

- fragmentele 3 ( din Organon), 10-11 ( din Physica) din Filosofia greacă... vol. 1, partea a 2-a, 
traducător Dionis M. Pippidi; 

- fragmentele 7 - 9, 12 din Aristotel, Fizica, Editura ştiinţifică, Bucureşti, 1966, traducător N. 1. 
Barbu; 

- fragmentul 13 din Aristotel, Metafizica. Ediţia a Il-a revăzută și adăugită, ed. Humanitas, 
Bucureşti, 2007, traducător Andrei Cornea; 

-fragmentul 14 din Aristotel, Retorica. Ediţie bilingvă, Editura IRI, Bucureşti, 2004, traducător 
Maria-Cristina Andrieş. 

Pentru identificarea menţiunilor referitoare la Zenon din Elea am folosit edițiile Immanuel 
Bekker, Aristotelis Opera, Edidit Academia Regia Borussica, Tip. G. Reimer, Berlin, 1831-1870, 

1. Analitica primă 1,17 - 65b,16-21. 


Căci a lua drept cauză ceea ce nu este cauză este tocmai aceasta; de 
exemplu, dacă cineva, dorind să demonstreze că diagonala pătratului este 
incomensurabilă cu latura lui, ar invoca teorema lui Zenon că mişcarea este 
imposibilă şi ar stabili astfel o reducere la imposibil. Căci concluzia falsă nu are 
nici O legătură cu ipoteza de la început. 


2. Topica VIIL,8 - 160b 8 


Căci noi ne lovim de multe argumente contrare opiniilor în genere acceptate, 
pe care cu greu le respingem , ca, de exemplu, opinia lui Zenon că mişcarea este 
imposibilă şi că un stadiu nu poate fi străbătut. Și totuşi nu urmează de aici că nu 
trebuie să admitem contrarul acestor argumente. 


3. Respingerile sofistice - 10, 170 b, 19% 


Dacă, în faţa unui substantiv cu mai multe înţelesuri, cineva - fie persoana care 
întreabă, fie cea întrebată - e de părere că are numai unul singur (bunăoară, când 
zicem "fiinţă" sau "unu", înţelegem mai multe lucruri, dar atât cel întrebat cât şi 
Zenon, care întreabă, pun întrebarea convinşi că înţelesul e unu, ceea ce duce la 
încheierea că Totul e Unu) , un asemenea raționament are a fi considerat fie în 
raport cu substantivul fie cu judecata celui întrebat. 


4. Respingerile sofistice -l1, 172 a,8-9 


Tot aşa, dacă pe baza argumentului lui Zenon < că nu există mişcare >, se 
contestă că este bine de a face o plimbare după ce s-a mâncat , acesta nu este un 
argument medical, ci se bazează pe un argument general . 


5. Respingerile sofistice - 24, 179 b, 17-26 


5 vol. şi The Complete Works of Aristotle. The revised Oxford Translation. One Volume, digital 
edition, Edited by Jonathan Barnes, Princeton. Am căutat să clarific pe cît posibil semnificația 
originară a referirii la Zenon, astfel că unele citate depășesc limitele menţiunii propriu-zise. 

”4 Partea din fraza de la 170,23 care se referă la Zenon este de obicei eliminată, fiind considerată 
o notă marginală intrată în text - v. Organon, vol. 2, p. 578, n. 156. 

De altminteri , nimic nu opreşte ca acelaşi argument să sufere în acelaşi timp 
de mai multe greşeli; dar dezvăluirea unei greşeli nu înseamnă totdeauna 
soluționarea lui, căci se poate arăta că o concluzie este falsă, fără a se arăta de ce 
este falsă, ca, bunăoară, în argumentul lui Zenon că nu există mişcare. Chiar dacă 
cineva s-ar strădui să arate absurditatea acestei concluzii şi chiar dacă el ar fi 
dovedit aceasta de mii de ori, nu înseamnă că s-a găsit soluţia argumentului lui 
Zenon. Căci soluţia stă în arătarea falsității raționamentului prin descoperirea 
temeiului falsităţii. Dacă interlocutorul nu a făcut o dovadă după regulă, sau dacă 
el a încercat să ajungă Ia o concluzie fie adevărată, fie falsă, arătarea acestei greşeli 
este adevărata soluţie . 


6. Respingerile sofistice - 33, 182b, 22-27 


Dimpotrivă, alte paralogisme nu pot fi descoperite de omul cel mai 
experimentat (o confirmare a acestui fapt este că, adeseori, se discută asupra 
cuvintelor, de exemplu, dacă fiinţa şi unul au acelaşi sens în toate cazurile, sau au 
sensuri diferite; în adevăr, pentru unii filozofi fiinţa şi unul au acelaşi sens, iar 
pentru alţii, argumentul lui Zenon şi Parmenide se rezolvă pretinzând că unul şi 
fiinţa au mai multe sensuri). 


7. Fizica - 4, 2, 209a, 18-27 


Și mai mult încă, cauza cărui lucru dintre cele care sunt s-ar putea spune că 
este locul ? Pentru că lui nu-i aparţine nici una dintre cele patru cauze ; căci el nu 
există nici ca materie a lucrurilor existente (pentru că nici un lucru nu a fost 
generat din el) , nici ca formă şi esenţă a lucrurilor, nici ca scop, şi nici nu pune în 
mişcare lucrurile care sunt. Mai mult, dacă el este unul dintre lucrurile care există, 
unde există ? Pentru că dificultatea lui Zenon caută o oarecare dezlegare. Într- 
adevăr, dacă tot ceea ce există, există într-un loc, este evident că va fi un loc al 
locului, şi asta merge la infinit. Mai mult, după cum orice corp este într-un loc, tot 
aşa şi în orice loc este un corp. 


8. Fizica, 4,4, 210b, 21-31 


Este deci evident că este cu neputinţă ca un lucru să fie, în primul rînd, în 
sine însuşi. ar dificultatea ridicată de Zenon, care spunea că, dacă locul este ceva, 

el se va afla în ceva, nu este greu de dezlegat . Într-adevăr, nimic nu împiedică ca 
primul loc să fie în alt lucru. Dar, desigur, nu ca în acel loc, ci aşa cum sănătatea 
este în lucrurile calde, ca stare, iar căldura este în corp, ca afecțiune. Astfel că nu 
este necesar să mergem la infinit. Este evident că, deoarece vasul nu este nimic din 
ceea ce este în sine (căci în primul rând conţinutul şi conţinătorul sunt lucruri 
diferite), locul nu va putea fi nici materie, nici formă, ci altceva. Într-adevăr, aceste 
lucruri sunt ale conţinutului, atit materia cât şi forma. lată dar care sunt 
dificultățile. 


9. Fizica, 6,2, 232b-234a 


Dar pentru că orice mărime este divizibilă in mărimi - s-a arătat că este cu 
neputinţă ca un lucru continuu să fie compus din indivizibile, iar mărimea este 
continuă -, este necesar ca lucrul cel mai rapid să se mişte în timp egal mai mult şi , 
în timp mai puţin în mod egal, şi în timp mai mic mai mult, aşa după cum definesc 
unii lucrul mai rapid... 

Dar, deoarece orice mişcare este posibil să se mişte în timp şi în orice timp , 
şi pentru că se admite că orice lucru mişcat se mişcă şi mai repede şi mai încet, 
mişcarea se va face în orice timp, mai repede şi mai încet. Dacă lucrurile stau aşa, 
este necesar ca şi timpul să fie continuu. Şi eu numesc continuu lucrul care este 
divizihil în lucruri divizibile la infinit, pentru că, dacă punem la bază acest 
continuu, atunci este necesar ca timpul să fie continuu. Mai mult, după 
raţionamentele care se fac de obicei, este evident că, dacă timpul este continuu, 
este continuă şi mişcarea, dacă într-adevăr într-o jumătate de timp străbate 
jumătate de loc şi, în mod absolut, într-o cantitate de timp mai mică străbate mai 
puţin, pentru că vor fi aceleaşi diviziuni ale timpului şi ale mărimii. Şi, dacă oricare 
lucru din două este infinit, este necesar ca şi celălalt să fie infinit ş.a.m.d. 

De pildă, dacă timpul este infinit în extreme, şi mărimea va fi infinită în extreme. 
Și, dacă este infinită în împărțire, va fi infinită şi mărimea în împărțire. Şi, dacă 
timpul este infinit în amândouă, atunci şi mărimea va fi infinită în amândouă. De 
aceea, este falsă afirmaţia lui Zenon care nu admite că infiniturile pot să fie 
străbătute sau atinse, fiecare într-un timp definit. Intr-adevăr, mărimea şi timpul, 
ŞI, în general, orice continuu se înțelege că sunt infinite în două sensuri, fie in 
diviziune, fie la extreme. Fără îndoială, în lucrurile infinite în ceea ce priveşte 
cantitatea, nu se admite că pot fi atinse într-un timp definit, dar pentru lucrurile 
infinite după diviziune, se admite că este posibil. În adevăr, în acelaşi fel este şi 
infinit, timpul. În acest fel, într-un timp infinit şi nu într-un timp finit, se poate 
parcurge infinitul şi se pot atinge infinitele prin infinite, nu prin finite. Dar nu este 
posibil să străbau infinitul într-un timp finit, nici timpul finit într-un timp infinit. 

Ci, dacă şi timpul este infinit, şi mărimea va fi infinită, şi dacă mărimea este 
infinită, atunci este şi timpul... 

In mod necesar şi clipa luată nu în alt sens, ci în sine, şi originar este 
indivizibilă. Şi, ca atare, se află în orice timp. 

Mai mult, există o extremitate a timpului care a trecut, peste care nu mai 
există nimic din viitor Şi, iarăşi, există o limită a timpului viitor dincolo de care nu 
este nimic din trecut. 


10. Physica, 6,9, 239 -aporiile mișcării, v. mai sus. 


11. Physica, H, 5,250a 19 


Aci stă greşeala raționamentului lui Zenon : cînd pretinde că, (lăsată să 
cadă), orice părticică a unui bob de mei face zgomot. În realitate, nimic nu se 
opune ca grăuntele să nu fie în stare să deplaseze în nici un timp aerul pe care în 
căderea ei îl deplasează o baniţă întreagă. 


12. Fizica,8, 8, 262 b, 31- 263 b,15 


Lucrul care se află la mijloc este în potenţialitate, dar extremitatea cealaltă este în 
act, şi anume sfârşitul în jos şi începutul în sus, iar în ceea ce priveşte mişcările, 
lucrurile stau Ia fel . Deci lucrul care revine asupra drumului său în linie dreaptă 
trebuie să se oprească, aşa încît nu se admite că este continuă şi eternă mişcarea în 
linie dreaptă. In acelaşi fel trebuie să răspundem şi celor care întreabă şi folosesc 
argumentul lui Zenon şi socotesc că, dacă întotdeauna trebuie străbătută jumătatea, 
şi că jumătăţile sunt infinite la număr, este cu neputinţă să străbatem infinitul ; 
sau , după acelaşi raționament, argumentează alţii socotind că de o dată cu 
mişcarea ei numără şi prima jumătate, astfel încât cel care străbate întreaga dreaptă 
se întîmplă că a numărat un număr infinit. Dar a recunoscut că aceasta e imposibil. 
Ei bine, dacă în primele expuneri despre mişcare am dezlegat dificultatea 
prin faptul că timpul cuprinde în sine elemente infinite, pentru că nu este nimic 
ciudat dacă intr-un timp infinit se parcurg lucruri infinite, tot aşa infinitul există în 
lungime şi în timp . Această dezlegare însă este suficientă pentru cel care întreabă 
( căci s-a întrebat dacă într-un timp finit este admis că se pot străbate sau număra 
lucruri infinite) ; faţă de realitate, însă şi faţă de adevăr, dezlegarea nu mai este 
suficientă .Însă, dacă cineva, renunţînd la lungime şi la întrebarea dacă se admite 
că într-un timp determinat se pot străbate lucruri infinite,ar cere să se răspundă cu 
privire la timp ( căci timpul are infinite diviziuni) , dezlegarea nu va mai fi 
suficientă ; dar trebuie să spunem adevărul, cum spuneam adineauri. Într-adevăr, 

dacă cineva ar despărţi o dreaptă continuă în două jumătăţi, acesta se va folosi de 
un punct unic ca de două, pentru că el va face din acelaşi punct început şi sfârşit ; 
aşa procedează şi cel care numără, şi cel care împarte în jumătăţi. Dar dacă se va 
împărți astfel , nu va fi continuă nici linia , nici mişcarea, căci mişcarea continuă 
ține de continuu, iar în continuu există jumătăţi infinite, nu însă în act, ci în 
potenţialitate. Dacă deci sînt luate în act, nu va face o mişcare continuă, ci se va 
Opri, ceea ce este evident că se potriveşte cu cel care numără jumătățile, pentru că 
in mod necesar, un singur punct numără in sine două, întrucât sfîrşitul unuia din 
două va fi începutul celuilalt din două, dacă nu va număra o singură dreaptă 
continuă şi două jumătăţi . 

In acest fel trebuie să spunem celui care întreabă dacă se admite că se poate 
străbate infinitul in timp sau în lungime, că într-un fel se poate, intr-alt fel nu se 
poate. Dacă există în entelehie, nu se poate, dacă există în potențialitate, se poate. 
Căci cel care se mişcă continuu a străbătut infinitul in chip accidental , nu in chip 
absolut, căci in chip accidental , pentru linie, există infinitate de jumătăţi, pe când 
esenţa şi natura ei sunt diferite. Este evident că, dacă nu se ia diviziunea timpului 
ca anterioară şi posterioară, va fi întotdeauna acelaşi lucru şi nu va fi acelaşi, şi, 
cînd se va produce, nu va mai fi. Punctul este comun amîndurora, şi trecutului , şi 
posteriorului , şi el este acelaşi lucru şi unul la număr, dar nu logic, căci pentru 
unul este început, iar pentru celălalt sfârşit. Dar, în realitate, el aparține afecțiunii 
<sic!> posterioare”. 


13. Metafizica, B(3), 4, 1001b 7-25 


În plus, dacă Unul în sine este indivizibil, conform cu concepția lui Zenon 
nu ar mai exista nimic. (Căci lucrul pe care nici prin adaos, nici prin scoatere el 
nu-l poate face nici mai mare, nici mai mic, el îl consideră inexistent, fiind limpede 
că, la el, ceea-ce-este e mărime ; iar dacă e mărime, va fi corporal, corpul fiind 
extins în toate dimensiunile. Iar pe restul lucrurilor el le consideră că pot cumva 
deveni mai mari prin adaos, dar în alt sens nu le consideră astfel : de pildă, 
consideră capabile să se mărească suprafaţa şi linia, în timp ce punctul şi unitatea - 
nu, /ca fiind ele fără dimensiune/). 


* Textual, în original: râ 5E npâypuri 6ei rod bor&pov n60ov £oriv. Din mulţimea de sensuri ale 
cuvântului n&oc, probabil că mai adecvată ar fi fost echivalarea cu „eveniment”; v. Bailly A., 
Dictionnaire grec-frangais, ed. 1936, p. 1437, col. 2, s. v. n&0oc, „III termen din filosofie sau 
din logică sau din știință: 1. în general: ră n40m evenimentele sau schimbările care se produc în 
lucruri”. 

Numai că Zenon raţionează fără fineţe: este posibil să existe ceva indivizibil, 
de unde rezultă că există o apărare împotriva aporiilor lui Zenon. (El nu poate face 
ca un atare lucru, /indivizibil, fără dimensiune/ fiind adăugat, să ducă la o mărire în 
dimensiune, dar poate să-l facă să ducă la o mărire în număr.) 

Dar în ce fel va exista mărime dintr-un astfel de unu /fără dimensiune/, sau din 
mai multe de acelaşi fel ? Aceasta este echivalent cu a afirma că linia se compune 
din puncte." 

Dar, chiar dacă se admite că numărul - după cum susţin unii - provine din 
Unul în sine şi dintr-un ne-unu oarecare, deloc mai puţin trebuie cercetat de ce şi în 
ce fel ceea ce devine /din Unu/ va fi când număr, când mărime, dacă e adevărat că 
non-unul ar fi inegalitatea şi că ar exista aceeaşi natură /pentru acestea ambele/. 
Căci nu e limpede nici cum mărimile ar putea proveni din Unu şi din Inegalitate, 
nici /cum ar putea proveni/ din vreun număr şi din Inegalitate. 


14. Retorica, 1,12 - 1372 


Oamenii nedreptăţesc când ei cred că este posibil ca acțiunea să fie realizată 
în general, apoi că ea este posibilă pentru ei înşiși, ei socotind fie că nu vor fi 
descoperiți, dacă o înfăptuiesc, fie că vor rămâne nepedepsiți, dacă sunt 
descoperiţi, fie că, dacă este să fie pedepsiţi, pedeapsa este mai mică decât câștigul 
pentru ei înşiși, ori pentru cei de care ei se îngrijesc... Şi cei pentru care 
nedreptățile lor tind spre o anumită laudă, ca, de exemplu, dacă li s-a întâmplat să 
îşi răzbune laolaltă și tatăl și mama, cum 1 s-a întâmplat lui Zenon, pe când 
pedepsele lor înclină spre amendă sau exil... 


Pe lângă aceste referinţe autentice există alte câteva în texte considerate în 
prezent ca neaparținând lui Aristotel, dar care ar putea face parte totuşi din lucrările 
școlii peripatetice: 


- Despre liniile indivizibile 968a 19; 969a 26; 969b 17 - tratat pseudo- 
aristotelic care rezumă părți din Fizica; paragrafele referitoare la Zenon au un 
conținut similar cu fr. 8 de mai sus. 

- Despre Melissos, Xenophan şi Gorgias - 976a 25; 979 a4, a23, b25, b37. 


* Nota 54 de la p. 136 a traducătorului Andrei Cornea:,, Grecii ştiau că punând oricâte puncte 
pe o linie, se mai pot intercala şi altele - oricât de multe. (Ei nu considerau că linia este dată de 
o mulțime infinită de puncte reale - raţionale şi iraționale.) Astfel încât se pare că de la genul 
punctelor nu se poate trece la genul liniilor - aşa după cum, în general, Aristotel contestă 
trecerea de la un gen la altul de lucruri.” 

5.2.3. Soluţiile aristotelice pentru paradoxurile lui Zenon 


Trebuie făcută de la bun început observația că toate pasajele unde apare 
numele lui Zenon aparțin unor lucrări de tinereţe ale Stagiritului , chiar dacă astăzi 
se consideră că unele dintre ele au fost revizuite ulterior . Filosofii eleați au 
constituit un subiect interesant pentru Aristotel în această primă perioadă din 
activitatea sa deoarece atenţia lui se îndrepta atunci spre studiul logicii şi mișcării. 
Zenon este menționat singur în 13 din cele 14 fragmente de mai sus, cu excepția fr. 
6, în timp ce Melissos, alt cal de bătaie al lui Aristotel”, apare împreună cu 
Parmenides în aproximativ jumătate din citatele care îl privesc; lucrul este 
surprinzător dacă ținem seama de relația foarte apropiată dintre Zenon şi 
Parmenide, cu atât mai mult cu cât discipolul afirma deschis că tot ce a scris a avut 
drept scop să ilustreze şi să răspândească gândirea maestrului. De ce ar fi fost 
individualizat astfel Zenon? 

Neîndoielnic, pentru Aristotel Zenon este un sofist; aceasta înseamnă că 
rațţionamentele sale sunt eronate, în primul rând pentru că nu cunoaște silogismul - 
unica modalitate logică potrivită pentru cercetarea științifică a realității. Dialectica, 
al cărei creator ar fi fost după Stagirit însuşi Zenon, nu ajută la găsirea adevărului 
profund, ci este doar un instrument util pentru câştigarea disputelor. Dar Aristotel 
nu face greşeala de a-l confunda pe Zenon cu sofişti de duzină, precum frații 
Euthydemos şi Dionysodoros ironizaţi de Platon, iar aceasta pentru că paradoxurile 
lui Zenon meritau să fie luate în serios, deoarece înțelegerea erorilor de 
raționament din aporii îl ajutau să își întemeieze, pe deoparte, logica silogistică din 
Organon, iar pe de alta Fizica, lucrare dedicată aproape în totalitate mişcării. 

Zenon susține că mişcarea este numai o iluzie; cum răspundem la această 
afirmaţie? Atunci când o aude, Diogene cinicul se ridică şi pășește în fața 
celorlalţi”*; Aristotel însă preferă o polemică filosofică. 

După cum am arătat mai sus, lucrările lui Aristotel reprezintă sursa cea mai 
importantă pe care o avem astăzi despre filosofia lui Zenon; sunt însă informaţiile 


271. de ex. Fizica,1,2-185 a: „Cercetarea dacă principiul este de acest fel este la fel cu discuţia 
împotriva unei teze din categoria celor care se enunţă numai spre a discuta, cum ar fi, de pildă, 
împotriva tezei lui Heraclit, sau împotriva celui care ar zice că existenţa este un Singur om, sau 
când se dezleagă un raționament eristic, aşa cum sunt raționamentele lui Parmenide şi Melissos, 
căci ei enunţă premise false, iar silogismele lor sînt ilogice. Mai ales raționamentul lui Melissos 
este grosolan şi nu ridică vreo problemă, ci o dată ce se dă o absurditate, celelalte urmează ; 
asta nu-i nici o dificultate”. Astăzi ideile lui Melissos sunt privite mult mai nuanţat - v. notele lui 
Mircea Florian în Organon. 

ZA Diogene Laertios, op. cit., p. 202 = VI, 2, [39]. După Elias, Despre categorii, ar fi fost vorba 
de Antisthenes, alt filosof cinic - v. Filosofia greacă..., vol. 1, partea a 2-a, p. 268. 

ajunse până la noi - referiri la texte care nu sunt niciodată citate ad lifteram - întru- 
totul conforme cu sensul iniţial şi intenţiile eleatului?” Dacă vom compara - așa 
cum au făcut de exemplu E. Berti şi I. Dâring - interpretarea aristotelică a unor 
pasaje din dialogurile lui Platon cu textele originale care au supravieţuit până azi, 
vom observa diferenţe semnificative, uneori pornind de la nuanţări, alteori părând a 
fi chiar răstălmăciri intenţionate. Să nu ne mirăm: Aristotel polemizează cu Platon 
şi cu predecesorii săi, astfel că se consideră îndreptățit să aplice mijloacele 
recomandate de dialectica retorică, deci distorsiunile sunt de așteptat. Atunci când 
discută despre mișcare, Stagiritul se confruntă concomitent şi deliberat nu numai 
cu Zenon, ci şi cu Democrit, Heraclit și Platon. Aristotel se poate arăta îngăduitor 
cu unele afirmaţii ale lui Heraclit, admite ca bază de discuţie termenii stabiliți de 
Zenon - universul este plin, mişcarea liniară este uniformă și continuă, dar nu 
infinită, timpul şi mișcarea sunt mărimi divizibile infinitezimal - pentru că astfel 
respinge teoriile susținute de atomişti, în primul rând de către Democrit, în situația 
în care Leucip, întemeietorul școlii atomiste, era un discipol rebel al lui Zenon din 
Elea. Judecând după frecvența mențiunilor, Democrit este un adversar mult mai 
important pentru Aristotel decât Zenon, ceea ce, de altfel, se justifică pe deplin prin 
rolul avut de cei doi în istoria filosofiei. . 

Pentru a rezolva aporiile lui Zenon, Aristotel afirmă cu sagacitate două 
lucruri esențiale: 

- diviziunea propusă de Zenon nu adaugă nimic distanței de parcurs, 
deoarece infinitul obținut prin diviziune este diferit de infinitul obținut prin 
adăugare; 

- deplasarea fiind uniformă, raportul acesteia cu timpul (= viteza) rămâne 
constant, indiferent care ar fi fracțiunea avută în vedere. 

Principalul impediment în înțelegerea explicaţulor lui Aristotel de către noi, 
cei de azi, provine din inexistenţa în antichitate a unui vocabular ştiinţific specific; 
atât cât există în secolul IV î. de Chr., există, în principal, tocmai datorită şcolii 
peripatetice conduse de Aristotel. Preponderente rămân însă cuvintele cu sensuri 
multiple, deschise așadar feluritelor interpretări posibile; încercându-se o expunere 
adecvată se ajunge în final la un text complicat şi - din nou: pentru noi - redundant. 
De interpretarea pe care o dăm unui singur cuvînt poate depinde concluzia dacă 
Aristotel are sau nu dreptate, dacă soluţia susținută de el este sau nu corectă”. 
Prefer să acord credit interpretărilor care consideră corecte rezolvările propuse de 
Aristotel. 


Vo discuţie despre scrierile atribuite lui Zenon şi măsura în care ele erau accesibile autorilor 
care le citează, la W. Guthrie, O istorie... vol. 2, pp. 68-71. 

30 V. de ex., Fizica, p. 181, n. 22, unde se discută traducerea cuvăntului Swvaţug. Traducerea 
acestei ediții nu se remarcă nici ea prin claritate. 


25 


Raţionamentele făcute de acesta se găsesc în fragmentele 8-10 de mai sus. 
Ar fi de adăugat aici faptul că detaliile numerice (literele grecești din text pot fi şi 
cifre) servesc la reconstituirea de către cititor a unor schiţe geometrice care 
ușurează înţelegerea explicațiilor. 

Primele două aporii sunt abordate în capitolul 2 din cartea a Vl-a 
(fragmentul nr. 9), iar demonstraţia lui Aristotel se bazează pe proporționalitatea 
dintre distanţa străbătută cu viteză constantă şi timpul în care are loc deplasarea: 
concluzia sa este că personajul care are o viteză mai mare va fi mai rapid şi într-o 
fracțiune oarecare a timpului total, deci îl va întrece pe celălalt. 

W. Guthrie observă că textul paradoxului Săgeata „este obscur ca detalii la 
Aristotel şi este probabil corupt şi incorect, dar nota sa generală apare suficient de 
clar”. El adaugă: „După ce prezintă acest argument, Aristotel îl combate negând că 
timpul ar fi compus din momente separate. Mai devreme, în Fizica, el afirmase mai 
clar că nu are sens să vorbim despre mișcare sau despre repaos ca având loc într-un 
«acum». Este adevărat că dacă încercăm să descriem starea săgetii doar într-o 
singură clipă, nu putem spune că ea se mişcă sau se află în repaos, fiindcă 
momentul (în sensul unității de timp indivizibile şi fără durată, corespunzătoare 
punctului din spaţiu geometric) nu este o realitate, ci este un construct mental”. 
Filosoful englez atrage atenţia asupra apropierii dintre aporia Săgeata şi paradoxul 
chinez „Sunt momente când o săgeată în zbor nu este nici în mișcare nici în 


Paradoxul al patrulea a stârnit discuţii aprinse între comentatori; este 
evident că partea matematică ascunde o eroare, după cum a observat Aristotel“?. 
Totuşi cum a apărut această aporie? Este vorba de trei grupuri de „„masse” care se 
mișcă într-un stadion grecesc . Precizare importantă pentru că nu e vorba de un 
„teren de sport” oarecare. Stadionul antic avea o linie de start și un punct țintă aflat 
exact la un stadiu distanţă (aprox. 192 m în cazul Olympiei, 177,6 m în cazul 
Atenei). Parcursul putea fi străbătut o dată sau de mai multe ori de atleți sau de 
care trase de cai. Zenon a fost inspirat să creeze aporia de o întrecere de „dublu 


A Guthrie, O istorie...,vol. 2, pp. 76, 80. 

* Pentru demonstrații matematice şi schiţe explicative v. Fizica, p. 161, n. 22; Vlăduţescu Gh, 
op. cit., pp. 93-94; Guthrie W, op. cit. , pp. 76-77. Sintetic redată ideea paradoxului este: se 
porneşte de la următoarea poziție inițială: obiectul Bl se găseşte în dreptul obiectului A2, B2 în 
faţa lui Al, I'1 în dreptul lui A3 și 12 în faţa lui A4, iar în final corespondenţele sunt Al-B4-I'1, 
A2-B3-I'2, A3-B2-1'3, A4-BI-I4. Zenon susţine că, deoarece Bl s-a deplasat doar două unități 
egale (A3 și A4) în timpul în care [1 a ajuns în faţa lui B4 - deci echivalentul a 4 unități - 
jumătate din timpul dat este egal cu întreg timpul. Evident însă că mişcarea grupului B 
compensează diferenţa; eleatul este atent să nu ia drept referință pentru Il obiectul Al. Am 
limitat la patru numărul obiectelor din fiecare şir din motive practice: demonstraţia rămâne 
aceeaşi pentru oricare A, B,, |, dacă n>3. 

stadiu”, doar astfel se explică punerea în scenă: trei grupuri identice 1.Al-A2-A3- 
A4, nemișcat; 2.B1-B2-B3-B4 şi 3. [1-1 2-['3-['4 care se mişcă cu viteze egale, dar 
în direcții opuse, de la cele două capete ale pistei, ajungând în dreptul liniei de 
referință Al A2A3A4, astfel încât fiecare element din cele trei şiruri să se afle exact 
în dreptul corespondentelor sale . Aceasta înseamnă că un grup - de ex. gamma - a 
depăşit punctul țintă, în timp ce grupul beta se află încă în prima parte a cursei, dar 
privite în perspectivă elementele se suprapun. 

De la sfârşitul secolului al XIX-lea s-a presupus că Aristotel nu l-a înţeles 
corect pe Zenon, deoarece eleatul nu putea să facă o asemenea greşeală, credea P. 
Tannery. S-au emis mai multe variante de interpretare - rezumate de W. Guthrie în 
lucrarea citată - ajungându-se la un fel de eroizare a lui Zenon. 

Am luat în calcul de la început posibilitatea existenţei unor distorsiuni în 
relatarea lui Aristotel, dar trebuie să ținem seama și de faptul că Stagiritul a avut 
puterea să-şi revizuiască o demonstraţie anterioară care îl privea tot pe Zenon în 
mod favorabil filosofului eleat*; nu văd de ce ar fi procedat altfel în acest caz, iar 
Zenon putea să greșească şi el, ca oricare alt filosof. Dar dacă eroarea de calcul nu 
a fost întâmplătoare, ci un sofism necesar atingerii scopului întregii demonstraţii? 


5.3. Zenon văzut de Platon 


Pentru a clarifica problemele ridicate de aporii ar fi de dorit să cunoaştem 
direct opera zenoniană sau, cel puţin, să avem mai multe detalii despre autorul lor 
şi viața sa. Aşa după cum arătam anterior, nu putem urma aceste direcții de 
cercetare. Totuşi rămâne o cale indirectă pentru a reconstitui în linii foarte 
generale trăsăturile personalității sale: să vedem cum a fost privit Zenon de către 
Platon, magistrul lui Aristotel. Aceasta deoarece suntem îndreptățiți să credem că 
opinia comună existentă în Academie a influențat modul în care Stagiritul îl 
înţelege şi redă pe Zenon. 


Se ştie că Platon face din persoanele istorice reale personaje pentru 
dialogurile sale, reconstruindu-le pentru a se potrivi rolului atribuit lor în acele 
drame de dimensiuni reduse. Chiar dacă nu reprezintă copia -,„statuia”- lui Zenon, 
imaginea are afinități cu originalul, mai ales că Platon nu este un adversar al 
eleatismului, dimpotrivă. Există în filosofia lui Platon două influenţe majore: cea a 
lui Heraclit, vizibilă în modul de a privi realitatea de zi cu zi, şi cea eleată, 
rezervată lumii transcendentale și evidentă mai ales în prima etapă a constituirii 


* Să se compare fragmentele 9 şi 12. 

doctrinei despre Formele Ideale. Coordonata eleată va evolua treptat printr-o 
flexibilizare a conceptului iniţial, lucru care se observă în dialogurile târzii, ori 
această criză a teoriei Formelor devine evidentă tocmai în dialogul Parmenides 
care marchează punctul de cotitură, iar personajele principale ale dialogului sunt 
tânărul Socrate, Zenon şi Parmenides. Iată locurile în care apare Zenon: 

Zenon este menţionat pentru prima dată în dialogul Alcibiade 1, 119a. 
Discutând cu tânărul Alcibiade, Socrate spune la un moment dat: 

„Atunci numeşte-mi vreun alt om, atenian sau străin, om liber sau sclav, 
care ar avea temei să spună că a ajuns mai iscusit datorită lui Pericle, aşa cum eu 
aş putea să menţionez în legătură cu Zenon, pe Pythodor, fiul lui Isoloch, şi pe 
Callias, fiul lui Calliades, care, plătindu-i lui Zenon câte o sută de mine, au ajuns 
amândoi oameni competenţi şi de vază”. 

Pentru a înţelege semnificația pasajului trebuie să nu uităm disprețul nutrit 
de Platon faţă de aceia care pretindeau bani pentru a-şi împărtăşi învăţătura, 
precum făceau Prodicos, Hippias, Gorgias. Aceasta deoarece pentru Platon orice 
cunoştinţă era de fapt o reamintire. Sufletul cunoaște potențial totul deoarece a 
fost anterior în contact cu Formele care reprezintă arhetipurile perfecte ce stau la 
baza realității cotidiene, orice magistru nefăcând altceva decât să reactiveze 
cunoştinţele latente, aflate deja în memorie Suma de o sută de mine însemna 
10000 de drachme ateniene, fiind echivalentă 43,5 kg de argint. Hippias susține în 
Hippias maior,282, că a strâns 150 de mine din Sicilia; aparent pare mai mult, dar 
Zenon obținea cele o sută de mine de la fiecare discipol în parte. Este o exagerare, 
însă una semnificativă, deoarece numărul 10000 semnifica în Grecia antică o 
valoare infinită. Zenon era aşadar, în viziunea lui Platon, un sofist care ştia să-şi 
precupeţească foarte bine învăţătura şi care se bucura de celebritate. Anonimul 
dialectician care dă titlul dialogului Sofistul este prezentat drept un elev al lui 
Zenon. 

În dialogul Phaidros,261d, Socrate se referă perifrastic la Zenon, numindu-l 
„Palamedes eleatul”: 

SOCRATE Dar Palamedes Eleatul ? Oare nu ştim că arta cu care el vorbea 
era într-atât de mare încât aceleaşi lucruri le apăreau ascultătorilor 
asemănătoare şi neasemănătoare deopotrivă, când unice şi când multiple , când 
nemişcătoare, când mişcându-se ?: 

Paralela cu eroul Palamedes este şi ea semnificativă. Potrivit miturilor care îl 
privesc, Palamedes s-a remarcat prin inteligență - fiind inventatorul multor lucruri - 
şi prin şiretenie - îl demască pe Ulise care se prefăcea a fi nebun, forțându-l să 
participe la războiul troian. Regele Itacăi se răzbună însă, reuşind să-i însceneze un 
proces pentru trădare, iar Palamedes este lapidat de oștenii ahei. 

Prima referire la Palamedes se găsește în Apărarea lui Socrate, 41; Socrate 
se referă la el și la Aias Telamonianul ca victime nevinovate ale unor înscenări 

similare judecății la care era el supus. Dar nu acesta este sensul fragmentului din 
Phaidros; consider că mai potrivit pentru comparații este un pasaj din Republica : 
Republica, VII, 522 d, (vorbeşte Socrate) 

„Ridicol general ne apare, de fiecare dată, în tragedii, Agamemnon datorită 
lui Palamedes ! Căci acesta afirmă despre sine că, descoperind numărul, a stabilit 
apoi rânduirea oştirii la Troia şi că a numărat corăbiile si toate celelalte, ca și 
când, mai înainte, ele nu fuseseră numărate sau Agamemnon n-ar fi ştiut nici câte 
picioare are, de vreme ce nu ştia să numere. Aşadar, ce fel de general crezi că era 
el?" 

Platon afirmă aici explicit că se îndoiește de creativitatea lui Palamedes; 
acesta din urmă nu a inventat nimic dar are pretenţii absurde. Totuși în Legile, 3, 
677d Clinias îl aşează alături de Dedal şi Orfeu printre civilizatorii lumii de după 
potopul lui Deucalion. Trebuie să luăm în considerare aşadar o nuanţare a poziției 
anterioare a lui Platon, aceeași constatare fiind adevărată în cazul imaginii lui 
Zenon din dialogul Parmenides. 

Parmenides a consternat comentatorii cei mai avizaţi ai operei lui Platon”. 
Teoria „Formelor ideale” - arhetipurile care ar sta la baza realităţii vizibile - 
susținută de tânărul Socrate este combătută cu succes de vârstnicul Parmenides, 
aflat pe o poziție „heracltică”. Nu pot discuta aici detaliile filosofice ale acestui 
dialog; ceea ce prezintă interes acum este portretul lui Zenon creionat de Platon. 

Zenon se află la Atena cu prilejul marii sărbători a Panateneelor, ţinută din 
patru în patru ani. Are vârsta de aproximativ 45 de ani și este o apariție 
impunătoare. El își prezintă singura scriere unui cerc restrâns de intelectuali, 
printre care se află Socrate”. Tânărul atenian observă că, pornind din puncte 


54 V. de ex: „În Parmenide, labirintul textului solicită un efort de lectură atât de chinuitor, încât 
rămâi nedumerit! Ce face oare Platon aici, ne comunică un aport teoretic ori ne supune unei 
probe de acrobație intelectuală?” - Ion Banu, Platon și platonismul, în Platon, Opere, Editura 
ştiinţifică şi enciclopedică, Bucureşti, 1974, vol. 1, p.XV; „Parmenide rămâne cel mai enigmatic 
dintre dialogurile lui Platon, cel care a generat cel mai mare număr de interpretări divergente... 
este el oare un turnir dialectic între Socrate și Parmenides pe baza argumentelor lui Zenon, un 
exercițiu logic, o gimnastică destinată înțelegerii dificultăților asociate unei ontologii atât de 
particulare precum cea a lui Platon?” - Luc Brisson, notă introductivă la Platon, Oeuvres 
completes, Ed. Flammarion, Paris, 2008; „nu există în cazul de faţă nici cel mai mic risc de 
accesibilitate...lectura nu îngăduie nicio clipă de destindere cititorului, nicio abatere de la starea 
de permanentă veghe. Auster, esoteric chiar, textul - pe măsura acumulării argumentelor - îşi 
vădește tot mai izbitor caracterul său inaccesibil; sau aproape inaccesibil; sau aparent 
inaccesibil” - Sorin Vieru, Lămuriri preliminare la Parmenide, în Platon, Opere, vol. 6, p. 50. 

* Această întâlnire este fictivă, deoarece nu se poate propune pentru ea o dată care să nu intre în 
conflict cu puţinele repere temporale pe care cunoaștem despre participanţi - v. Sorin Vieru, loc. 
cit., p.139, n. 5. Mai mult, este vorba de o amintire auzită de la Pythodoros de Antiphon, un 
personaj cu memorie extraordinară care povesteşte totul. 

diferite şi folosind argumente distincte, Zenon şi Parmenides susțin de fapt același 
lucru în privinţa Unului și Multiplului. Zenon recunoaşte bucuros faptul acesta. A 
scris cartea dintr-un elan juvenil, pentru a-şi apăra magistrul de cei care îi 
ridiculizau doctrina filosofică , arătând că opiniile adversarilor duceau în final la 
contradicții și mai mari. Dacă nu i-ar fi fost sustrasă, Zenon nu ar fi publicat totuși 
lucrarea. 

Prin urmare eleatul este un filosof care îşi răspândeşte doctrina în principal 
pe cale orală, asemenea lui Socrate; această oralitate constituie avantajul lui Zenon 
deoarece el își domină publicul, aspectul său fizic impune ascultare, convinge fie şi 
numai prin prezenţă, plan în care Socrate este evident dezavantajat. Dar atenianul 
îşi prezintă ideile proprii, în vreme ce Zenon se constrânge - în ciuda inteligenței 
sale - să fie mereu doar discipolul, vioara a doua. Nu cred că este întâmplător 
faptul că el apare în dialog numai ca parte a unui tandem, în care Parmenides 
rămâne magistrul, solistul. 

Zenon, un alt Palamedes? Doar prin subtilitate, doar pentru că foloseşte în 
principal ideile altcuiva; dar nu pretinde că este izvoditorul acelor idei. Dar tocmai 
pentru că dorește să impună cu orice preţ gândirea lui Parmenides el recurge la 
sofisme. Erorile logice ale lui Zenon nu sunt întâmplătoare, ci artificii pentru a 
convinge auditoriul să accepte o concluzie imposibilă. 

